armvectores/hy_wikipedia_2023 huggingface dataset:
Վագրակատու

Վագրակատու կամ հեպարդ (Acinonyx jubatus) խոշոր կատվազգի է, որ ներկայումս տարածված է Աֆրիկայում և Մերձավոր Արևելքում։ Վագրակատուն ամենաարագավազ կենդանին է. նրա արագությունը տատանվում է 112-120 կմ/ժ միջև և ունակ է երեք վայրկյանի ընթացքում մեծացնել արագությունը 0-100 կմ/ժ։


== Ենթատեսակներ ==

Վագրակատվի ենթատեսակները.

Ասիական վագրակատու (Acinonyx jubatus venaticus). Ասիա (նախկինում՝ Աֆղանստան, Հայկական լեռնաշխարհ, Հնդկաստան, Իրան, Իրաք, Իսրայել, Հորդանան, Օման, Պակիստան, Սաուդյան Արաբիա, Սիրիա, Ռուսաստան, ներկայումս միայն Իրան)
Հյուսիսարևմտյան Աֆրիկյան վագրակատու (Acinonyx jubatus hecki). Հյուսիսարևմտյան Աֆրիկա և արևմտյան Աֆրիկա
Acinonyx jubatus raineyii. արևելյան Աֆրիկա
Acinonyx jubatus jubatus. հարավային Աֆրիկա
Acinonyx jubatus soemmeringii. կենտրոնական Աֆրիկա
Acinonyx jubatus velox


== Տարածվածություն և բնակության վայր ==
Վագրակատուները հանդիպում են Աֆրիկայում և Ասիայում։ Ասիայում հանդիպում են միայն Խորասանում, Իրան։ Այնտեղ փորձեր են կատարվում փրկել Ասիայի վագրակատուների վերջին պոպուլյացիան։
Վագրակատուները սովորաբար ապրում են բաց տարածություններում։
Վագրակատուներին երբեմն վարժեցրել են այծքաղներ որսալու համար։


== Ծանոթագրություններ ==
Սիրենա (հեռուստասերիալ)

«Սիրենա»՝ (անգլ.՝ Siren) կամ Խորություն (անգլ.՝ The Deep), ամերիկյան դրամայի տարրերով ֆանտաստիկ ժանրի հեռուստասերիալ։ Հեռուստասերիալի առաջին եթերաշրջանը, որը բաղկացած էր 10 սերիայից, հեռարձակվել է 2018 թվականի մարտի 29-ին Freeform հեռուստաալիքով։
2018 թվականի մայիսի 15-ին հեռուստասերիալը երկարացվեց երկրորդ եթերարջանով, որը բաղկացած է 16 սերիայից։ 2019 թվականի մայիսի 14-ին այն երկարացվել է մինչև երրորդ եթերարջան։


== Սյուժե ==
Երբ Բրիսթոլ Քոուվ ափամերձ քաղաք է ժամանում մի խորհրդավոր աղջիկ, նա ապացուցում է, որ հին արարածի՝  հավերժահարսի մասին տեղական լեգենդը, ավելի քան ճշմարտություն է, և  չկանխամտածված պատերազմ է հրահրում օվկիանոսում։


== Դերերում ==


=== Հիմնական կազմ ===
Ալեքս Ռոյ — Բեն Փաունալ
Էլին Փոուել — Ռին / Սիրենա / Ջրահարս
Իան Վերդյոն — Քսանդեր Մաքքլյուր
Ռինա Օուեն — Հելեն Հոքինս
Ֆոլա Էվանս Աքինգբոլա - Մեդի Բիշոփ
Սիբոնգիլե Մլամբո — Դոննա / Ջրահարս


=== Երկրորդական կազմ ===
Չադ Ռուք — Քրիս Մյուլլեր
Քըրթիս Լյում — Քելվին
Ռոն Յուան - Ալդոն Դեքեր
Գիլ Բիրմինգհեմ - Դեյլ Բիշոփ
Թեմի Ջայլս - Մարիսա Սթաուբ
Էնթոնի Հարիսոն — ծովակալ Հարիսոն
Այլա Մարիզոլֆ — Կատրինա
Սեդեյլ Տրեատդ կրտսեր - Լևի


== Արտադրություն ==
Հեռուստասերիալը այդ պահին ունեցել է «Խորություն» անվանումը (անգլ.՝ The Deep), պատվիրվել է 2017 թվականի ապրիլի 19-ին։


== Էպիզոդներ ==


== Առաջին եթերաշրջանի սերիաների վարկանիշը ==


== Հեռարձակում ==
Մեծ Բրիտանիայում հեռուստասերիալի առաջին եթեշաշրջանը հեռարձակվել է 2018 թվականի մայիսի 3-ից, SyFy հեռուստաալիքով։ Երկրորդ եթերաշրջանը հեռարձակվել է 2019 թվականի փետրվարի 14-իմ։ Ավստրալիայում հեռուստասերիալը հեռարձակվել է 2018 թվականի հուլիսի 30-ից, Fox8 HD-ի կողմից։


== Ծանոթագրություններ ==


== Արտաքին հղումներ ==
Պաշտոնական կայքէջ(անգլ.)
Ժոաու Մոուտինյու

Ժոաու Մոուտինյու (պորտ.՝ João Filipe Iria Santos Moutinho, սեպտեմբերի 8, 1986(1986-09-08), Պորտիման), պորտուգալացի ֆուտբոլիստ։ «Մոնակո» թիմի և Պորտուգալիայի ֆուտբոլի ազգային հավաքականի կիսապաշտպան։ Կարիերան սկսել է 2005 թվականին։


== Ծանոթագրություններ ==
Վարդգես Գնունի

Վարդգես Ցոլակի Գնունի (հուլիսի 26, 1936(1936-07-26), Երևան, Հայկական ԽՍՀ, ԱԽՖՍՀ, ԽՍՀՄ - օգոստոսի 10, 2005(2005-08-10), Երևան, Հայաստան), մեխանիկոս, տեխնիկական գիտությունների դոկտոր (1986), պրոֆեսոր (2002)։


== Կենսագրություն ==
1958 թվականին ավարտել է ԵՊԻ ֆիզիկա-մաթեմատիկական ֆակուլտետը։ 1958-1975 թվականներին եղել է ՀՀ ԳԱԱ Մեխանիկայի ինստիտուտի կրտսեր գիտական աշխատակից, ապա՝ ավագ գիտական աշխատակից։ 1970-1973 թվականներին՝ Խաչատուր Աբովյանի անվան Երևանի մանկավարժական ինստիտուտի Գորիսի մասնաճյուղի մաթեմատիկայի ֆակուլտետի դեկան։ 1975 թվականից՝ ԵՊՀ դասախոս։ 1975-1979 թվականներին՝ ՀՀ ԳԱԱ Մեխանիկայի ինստիտուտի փոխտնօրեն, 1979-1983 թվականներին՝ տնօրեն։ 1988-1991 թվականներին և 1997 թվականից՝ ՀՀ ԳԱԱ ակադեմիկոս-քարտուղարի տեղակալ։ 1991-1995 թվականներին եղել է ՀՀ բարձրագույն կրթության նախարար, 1995-1996 թվականներին՝ ՀՀ կրթության և գիտության նախարար։
Աշխատանքները վերաբերում են սալերի և թաղանթների կայունության, լավարկային նախագծման, բաղադրյալ նյութերից կառուցվածքների մեխանիկայի, թաղանթների դինամիկայի, ամրության հարցերին։ Մեխանիկայի մասին ավելի քան 100 աշխատությունների հեղինակ է։


== Ընտրյալ երկեր ==
Электронные каталоги РНБ

Гнуни В. Ц. Некоторые нелинейные задачи статической и динамической устойчивости анизотропных неоднородных оболочек и пластинок : Автореф. дис. … кан. техн. наук. - М., 1963. - 6 с.
Гнуни В. Ц. Устойчивость, колебания и прочность слоистых анизотропных оболочек : Автореф. дис. … д-ра техн. наук. - М., 1985. - 30 с.


== Ծանոթագրություններ ==
Merry Christmas (երգ, Էդ Շիրան և Էլթոն Ջոն)

Merry Christmas, բրիտանացի երաժիշտներ Էդ Շիրանի և Էլթոն Ջոնի երգը, որը թողարկվել է որպես սինգլ 2021 թվականի դեկտեմբերի 3-ին։ Երգը հայտնվել է Շիրանի = (2021) ալբոմում, ինչպես նաև Էլթոն Ջոնի «The Lockdown Sessions» ձայնասկավառակի նոր թողարկումում։
«Merry Christmas»-ը բրիտանական UK Singles Chart հիթ-շքերթում առաջին տեղն է զբաղեցրել 2021 թվականի դեկտեմբերի 10-ին՝ դառնալով Էլթոն Ջոնի՝ առաջին հորիզոնականն զբաղեցրած երկրորդ սինգլը 2021 թվականին և նրա 9-րդ չարթփոփերն ընդհանուր առմամբ, ինչպես նաև Էդ Շիրանի 12-րդ չարթփոփերը։


== Պատմություն ==
«Merry Christmas»-ը Շիրանի առաջին սուրբծննդյան երգն է և երկրորդը Ջոնի երգացանկում՝ 1973 թվականի «Step into Christmas» սինգլի թողարկումից հետո։ NPO Radio 2-ին տված հարցազրույցում Շիրանը պատմել է, որ Էլթոն Ջոնը նախորդ տարի խնդրել է իրեն երգել իր հետ «Step into Christmas»-ի հաջողությունից հետո։ Նա նաև հիշել է, որ գրել է երգի կրկներգը նույն օրը, երբ նրան խնդրել էր Ջոնը։ 2021 թվականի նոյեմբերի 29-ին Շիրանը և Ջոնը հայտարարել են իրենց համատեղ աշխատանքի և թողարկման ամսաթվի մասին։ Նրանք նաև հայտարարել են, որ Միացյալ Թագավորությունում երգից ստացված ամբողջ եկամուտը հանգանակելու են Էդ Շիրանի երաժշտական հիմնադրամին (Ed Sheeran Suffolk Music Foundation) և Էլթոն Ջոնի՝ ՁԻԱՀ-ի դեմ պայքարի հիմնադրամին (AIDS Foundation)։ 2021 թվականի նոյեմբերին «The Tonight Show Starring Jimmy Fallon (The The Tonight Show)»-ում ելույթի ժամանակ Շիրանը պատմել է, որ իրենք Էլթոն Ջոնի հետ միասին, ի վերջո, ստեղծել են երեք սուրբծննդյան երգեր, և «Merry Christmas»-ը դրանցից մեկն է։


== Երաժշտական տեսահոլովակ ==
Երաժշտական տեսահոլովակի պրեմիերան կայացել է 2021 թվականի դեկտեմբերի 3-ին։ Վերստեղծելով «Love Actually» կատակերգության տոնական ռոմանտիկ տեսարանը՝ երաժշտական տեսահոլովակը ներկայացնում է, թե ինչպես են Շիրանը և Ջոնը հարգանքի տուրք մատուցում տեսարանների անցյալի բրիտանական սուրբծննդյան հիթերից, այդ թվում՝  «Last Christmas» (1984, № 1 2021 թվականին, Wham!), «Walking in the Air» (1982), «Merry Christmas Everyone» (№ 1 1985 թվականին, Շեյքին Սթիվենս) և «Stay Another Day» (№ 1  1994 թվականին, East 17)։


== Հիթ-շքերթներ ==


== Հավաստագրումներ ==


== LadBaby-ի տարբերակ ==
2021 թվականի դեկտեմբերին անգլիացի բլոգերների LadBaby զույգը Շիրանի և Էլթոն Ջոնի հետ համատեղ ձայնագրել և թողարկել է երգի կատակերգական տարբերակը «Sausage Rolls for Every» անվանումով՝ որպես բարեգործական սինգլ, որից ստացված եկամուտն օգտագործվել է The Trussell Trust բարեգործական կազմակերպության օգտին, որը պարենային օգնություն է ցուցաբերում աղքատներին և կարիքավորներին։ Երգը թողարկվել է որպես առանձին սինգլ 2021 թվականի դեկտեմբերի 17-ին և 2021 թվականի դեկտեմբերի 24-ին զբաղեցրել է UK Singles Chart հիթ-շքերթի առաջին հորիզոնականը՝ դառնալով Ladbaby-ի համար պատմության մեջ ռեկորդային չորրորդ սուրբծննդյան չարթփոփերն անընդմեջ։


== Ծանոթագրություններ ==


== Արտաքին հղումներ ==
 «Merry Christmas»
Օսբորն շրջան (Կանզաս)

Օսբորն շրջան (անգլ.՝ Osborne County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.313 կմ² է, բնակչությունը՝ 4.452 մարդ (2000 թ. տվյալներով)։ Շրջկենտրոնն է Օսբորն բնակավայրը։ Կազմավորվել է 1867 թ.։
Դոզմերկա

Դոզմերկա (ռուս.՝ Дозмерка), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իսակովկա գետի ձախ ափին 14 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000064358


== Ծանոթագրություններ ==
(4348) Պոլիդամես

(4348) Պոլիդամես (անգլ.՝ Poulydamas), աստերոիդ Յուպիտերի տրոյացիներից։ Հայտնաբերվել է 1988 թվականի սեպտեմբերի 11-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 5,242494 ա. մ., առավելագույնը մոտենում է 4,7239 ա. մ. հեռավորության վրա և հեռանում 5,7611 ա. մ.։ Արեգակի շուրջ մեկ ամբողջական պտույտ է կատարում 4384,35 երկրային օրվա ընթացքում, իր ուղեծրով շարժվելով միջինում 0,08211 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4348) Պոլիդամես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գավրիլ Դերժավին

Գավրիլ Ռոմանովիչ Դերժավին (հուլիսի 3 (14), 1743, Սոկուրի, Կազանի գուբերնիա, Ռուսական կայսրություն - հուլիսի 8 (20), 1816, Zvanka manor), ռուս բանաստեղծ։
Կայսրուհի Եկատերինա II-ի կողմից նշանակվել է Օլոնեցկի (1784 թվական) և Տամբովի (1785-1788 թվականներ) նահանգապետ, կայսրուհու գրասենյակի քարտուղար (1791-1793 թվականներ), սենատոր, ապա՝ արդարադատության մինիստր (1802-1803 թվականներ)։ Դերժավինի ստեղծագործություններից են «Ներբող իշխան Մեշչերսկու մահվան առթիվ» (1779 թվական), «Ներբող Ֆելիցային» (1782 թվական), «Աստված» (1784 թվական), «Իշխողներին և դատավորներին» (1787 թվական), «Մուրզայի տեսիլքը» (1789 թվական), «Աշունը Օչակովի պաշարման ժամանակ» (1798 թվական)։ Դերժավինը միաձուլել է ներբողի և երգիծանքի տարրերը, հաղթահարել կլասիցիզմի պոետիկան, նպաստել ռուս, պոեզիայի զարգացմանը։
Ընտանիք
1778 թ.-ի ապրիլի 18-ին Գաբրիել Ռոմանովիչը ամուսնացավ 16-ամյա Եկատերինա Յակովլևնա Բաստիդոնի հետ (նոյեմբերի 8, 1760 - 1594 թ., 1794), Պորտուգալացի նախկին սենեկասպասավոր՝ Պիտեր III-ի Բաստիդոնի դստեր և Մեծ Իշխան Պավել Պետրովիչի ստնտուի հետ։
1794 թվականին, կյանքի 34-րդ տարում, նա հանկարծամահ եղավ։ Նրան թաղեցին Սանկտ Պետերբուրգի Ալեքսանդր Նևսկու  Լազարևսկոյե գերեզմանատանը։
Վեց ամիս անց Գ. Դ. Դերժավինը ամուսնացավ Դարիա Ալեքսեևնա Դյյակովայի հետ։
Դերժավինը իր առաջին և երկրորդ ամուսնությունից զավակներ չուներ։ 1800 թվականին, ընկերոջ՝ Պյոտր Գավրիլովիչ Լազարևի մահից հետո, նա իր խնամքի տակ է վերցնում նրա երեխաներին, որոնց թվում էր Միխայիլ Պետրովիչ Լազարևը. նշանավոր ծովակալ, Անտարկտիդայի հայտնագործողը, Սևաստոպոլի նահանգապետը։
Բացի այդ, տանը դաստիարակվում  էին Դարիա Դյյակովայի որբացած զարմիկները` նրա քրոջ` Մարիայի և բանաստեղծ Նիկոլայ Լվովի երեխաները. Էլիզավետան, Վերան և Պրասկովիան։ Պրասկովիայի օրագիրը հետաքրքիր մանրամասներ է պարունակում Դերժավինի ընտանիքի մասին։
Գավրիիլ Ռոմանովիչ Դերժավինը և նրա երկրորդ կինը՝ Դարիա Ալեքսեևնան (մահ. 1842 թ.) թաղված են Վարլամ-Խուտինսկու վանքի Սպասո-Պրիոբրաժենսկի տաճարում՝  Մեծ Նովգորոդի մերձակայքում։
Հայրենական մեծ պատերազմի տարիներին վանքի շինությունները հրետանու կողմից հրետակոծվել էին և ավելի քան քառասուն տարի փլատակների մեջ էին։ 1959 թվականին Գ. Ռ. Դերժավինի և նրա կնոջ աճյունները վերահուղարկավորվեցին։

1993 թվականին Վարլամ-Խութինսկի վանքի Վերափոխման տաճարի վերականգնումից հետո, Գաբրիել Ռոմանովիչի և Դարիա Ալեքսեևնա Դերժավինի աճյունները Նովգորոդի Կրեմլից վերադարձվեցին վանք։


== Ծանոթագրություններ ==
(7830) Ակիհիկոտագո

(7830) Ակիհիկոտագո (անգլ.՝ Akihikotago), աստերոիդ աստերոիդների հիմնական գոտում։ Հայտնաբերվել է 1993 թվականի փետրվարի 24-ին Յոշիո Կուշիդայի և Օսամու Մուրամացուի կողմից Յացուգատակեյում։
Միջին հեռավորությունը Արեգակից կազմում է 2,38561 ա. մ., առավելագույնը մոտենում է 1,9971 ա. մ. հեռավորության վրա և հեռանում 2,7741 ա. մ.։ Արեգակի շուրջ մեկ ամբողջական պտույտ է կատարում 1345,85 երկրային օրվա ընթացքում, իր ուղեծրով շարժվելով միջինում 0,267488 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7830) Ակիհիկոտագո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կլիստրոն

Կլիստրոն (հուն․՝ κλυσ- - «ալեբախություն» և «էլեկտրոն»), գերբարձր հաճախականությամբ էլեկտրավակուումային սարք, որում էլեկտրոնների հաստատուն հոսքի փոխակերպումը փոփոխականի ըստ խտության կատարվում է գերբարձր հաճախականությունների ծավալային ռեզոնատորի էլեկտրական դաշտի միջոցով՝ էլեկտրոնների արագությունների նախնական մոդուլացմամբ և գերբարձր հաճախականությունների դաշտից ազատ դրեյֆի տարածությունում թանձրուկների տեսքով էլեկտրոնների հետագա խմբավորմամբ։
Լինում են բացվածքով և անդրադարձիչ։ Բացվածքով կլիստրոնում էլեկտրոնները հաջորդաբար թռչում են ծավալային ռեզոնատորների (մուտքի և ելքի) բացակներով։ Մուտքի ռեզոնատորում կատարվում է էլեկտրոնների արագությունների մոդուլացում։ Ելքի ռեզոնատորում գերբարձր հաճախականությունների էլեկտրական դաշտի հետ փոխազդեցության հետևանքով էլեկտրոնների մեծ մասն արգելակվում է, և դրանց կինետիկ էներգիայի մի մասը փոխակերպվում է գերբարձր հաճախականությունների տատանումների էներգիայի։ Անդրադարձիչ կլիստրոնում էլեկտրոնների հոսքն անցնելով ծավալային ռեզոնատորի բացակով, մոդուլացվում է գերբարձր հաճախականությունների էլեկտրական դաշտով, այնուհետև ընկնում անդրադարձիկի արգելակող դաշտը, ետ մղվում այդ դաշտի կողմից և կրկին անցնում ծավալային ռեզոնատորի բացակով հակառակ ուղղու բացվածքով։
Բերկշիրյան խոզ

Բերկշիրյան  խոզ, խոզերի վաղահաս ցեղատեսակներից։ Բազմացրել են Բերկշիրյան կոմսությունում  տեղի ուշահաս  խոշոր  խոզերի և  վաղահաս  արու  խոզերի խաչասերման ճանապարհով, մասամբ սիամական և չինական ցեղատեսակների հետ։
ՈՒնեն լայն և ուղիղ մեջք։ Ոտքերը կարճ են։ Ազդրը հասնում է մինչև կարճ և ամուր ոտքերի ցատկելու հոդերը։ Դունչը համեմատաբար կարճ է՝ վեր ցցված քթով։ Սկզբում բերկշիրյան խոզերը եղել են կարմրավուն կամ ավազոտ-դարչնագույն, երբեմն `բծերով։ 
1700-ականներին բուծողները բերկշիրյան խոզերի խաչասերումն իրականացրել են բրիտանական գյուղատնտեսության մեջ հայտնված չինական և սիամական խոզերի հետ։ Դրանից հետո վերջիններս ստացել են սև մաշկի գույն, ոտքերի, քթի և պոչի հատվածներում՝ սպիտակ։ Պտղաբերությունը կազմում է 8-9 խոճկորներ։ Կենդանի քաշը 200-250 կգ է։ Մատղաշների օրական միջին քաշաճը կազմում է 600-700 գ.:


== Որպես սնունդ ==
Բերկշիրյան խոզերի միսը գնահատվում է հյութեղ, համեղ և ծամելու համար դյուրին։ ՈՒնի վարդագույն երանգ։ Ճարպի բարձր պարունակության շնորհիվ միսը կարելի է եփել երկար և բարձր ջերմաստիճանով։ Ըստ Այովայի պետական համալսարանի սննդի գիտության պրոֆեսոր Քենեթ Պրուսայի,  pH-ի պարունակությունը մսում մի փոքր բարձր է։ Վերջինս միսը դարձնում է ավելի մուգ, պինդ և համեղ։ Մսի համային ընդհանուր հատկանիշները բնութագրելիս հաշվի է առնվում ավելի շատ pH-ի բարձր քանակություննը, քան ճարպ պարունակությունը մսում։


== Նախկին ԽՍՀՄ երկրներում ==
Բազմանում են Կենտրոնական և Հարավային Ղազախստանի տնտեսություններում։ Ռուսաստանում առկա չեն եղել 1970 թվականից, չնայած բերկշիրյան խոզերը փորձարկվել են լիվենյան, հյուսիսկովկասյան, կեմերովյան  ռուսական ցեղատեսակների աճեցման համար ։


== ԱՄՆ-ում ==
Միացյալ Նահանգներում Բերկշիրյան ամերիկյան ասոցիացիան, որը հիմնադրվել է 1875 թ.-ին, բերկշիրյան է ճանաչում միայն այն խոզերին, որոնք ուղղակիորեն ներմուծվում են հաստատված անգլիական նախիրներից կամ նրանցից, որոնք ուղղակիորեն սերում եմ այդպիսի ներմուծված կենդանիներին։ Ասոցիացիան խոզերի առաջին ռեգիստրն է որը ստեղծվել է, և առաջին խոզուկը գրանցվել է «Ace of Spades» անվանումով է եղել, որ որը բուծել է Վիկտորիա թագուհին։


== Պատկերասրահ ==

		
		


== Ծանոթագրություններ ==


== Գրականություն ==
Беркширская порода, ссылка=http://knowledge.su/b/berkshirskaya-poroda, автор=В. Д. Кабанов
Kazakhstan : nat︠s︡ionalʹnai︠a︡ ėnt︠s︡iklopedii︠a︡։ Almaty: Glavnai︠a︡ redakt︠s︡ii︠a︡ "Qazaq ėnt︠s︡iklopedii︠a︡sy"։ 2004-2006։ ISBN 9965-9389-9-7։ OCLC 70249814 
Беркширская порода свиней //
Сельскохозяйственный энциклопедический словарь. — М.: Советская энциклопедия, 1989. Из БРЭ:
Кабанов В. Д., Тереньтьева А. С. Породы свиней. — М., 1985.
Кабанов В. Д. Свиноводство. — М., 2001.
Նոսովկա (այլ կիրառումներ)

Նոսովկա, կարող է վերաբերել՝

Նոսովկա - գյուղ, Ուկրաինայի Պոլտավայի մարզի Պոլտավայի շրջանում
Նոսովկա - քաղաք, Ուկրաինայի Չեռնիգովի մարզի Նոսովկայի շրջանում
Պավել Բրյուլով

Պավել Ալեքսանդրովիչ Բրյուլով (օգոստոսի 29 (սեպտեմբերի 10), 1840, Պավլովսկ, Ցարսկոսելսկիյ ուեզդ, Սանկտ Պետերբուրգի նահանգ, Ռուսական կայսրություն - դեկտեմբերի 16 (29), 1914, Պավլովսկ, Ցարսկոսելսկիյ ուեզդ, Սանկտ Պետերբուրգի նահանգ, Ռուսական կայսրություն), ռուս գեղանկարիչ, բնանկարիչ, ճարտարապետ, ակադեմիկոս և Սանկտ Պետերբուրգի գեղարվեստի ակադեմիայի միության անդամ, եղբայրական նկարչության շարժման անդամ, Ռուսաստանի ազգային թանգարանի նկարչական բաժնի պահապան։ Սանկտ Պետերբուրգի գեղարվեստի ակադեմիայի ճարտարապետության պրոֆեսոր Ալեքսանդր Պավլովիչ Բրյուլովի որդին, հանրահայտ նկարիչ Կառլ Բրյուլով-ի եղբորորդին։


== Կենսագրություն ==

Պավել Բրյուլովը Սանկտ Պետերբուրգի գեղարվեստի ակադեմիայի ճարտարապետության պրոֆեսոր Ալեքսանդր Բրյուլովի և բարոնուհի Ալեքսանդրի Ալեկսանդրովնի ֆոն Ռալի չորրորդ երեխան է։
Ավարտել է Սանկտ Պետերբուրգի համալսարանի ֆիզմաթ ֆակուլտետը։ 1863 թվականին ստանում է ֆիզմաթ գիտության թեքնածուի կոչումը։
Սկսած 1861 թվականից մինչև 1864 թվականը Բրյուլովը հաճախել է Սանկտ Պետերբուրգի գեղարվեստի ակադեմիայի ճարտարապետական բաժին, Կոնստանտին Տոնի, Անդրեյ Շտակենշնեյդերի, Ալեքսանդր Բրյուլովի, Դավիդ Գրիմմի և Ալեքսանդր Ռեզանովայի մոտ դասընթացների։
Ակադեմիայում սովորելու տարիներին պարգևատրվել է երկու փոքր և երեք մեծ արծաթյա մեդալներով «Նկարչական հաջողություն»ների համար։ 1864 թվականին Բրյուլովը հեռանում է ակադեմիայից, 3-րդ աստիճանի ճարտարապետության տնօրենի հրամայով։
Ակադեմիան ավարտելուց հետո, հեռանում է հայրենիքից. ապրում է Իտալիայում, Ֆրանսիայում, Անգլիայում։ Փարիզում սկսում է հաճախել Լեոն Բոննայի մոտ դասընթացների՝ ընտրված արվեստի ազգային բարձր դպրոցում։
1870 թվականին «Աշխատանքից հետո» նկարի համար նա ստանում է Սանկտ Պետերբուրգի գեղարվեստի ակադեմիայի կողմից խրախուսական մեծ մեդալի։
Սկսած 1872 թվականից մինչև 1914 թվականը եղել է եղբայրական նկարչության շարժման ցուցադրող. 1874 թվականից սկսած եղել է այդ շարժման անդամ։
1883 թվականին ստացել է Սանկտ Պետերբուրգի գեղարվեստի ակադեմիայի վերջնական անդամի կոչումը, 1904 թվականից սկսած եղել է Ակադեմիայի միության անդամ։ Սկսած 1897 թվականից մինչև 1912 թվականը եղել է Ռուսական ազգային թանգարանի պահապանը։

Առաջին անգամ ամուսնացել է գրող Սոֆյա Կոնստանտինովնա Կավելինայի հետ, երկրորդ անգամ Մարգարիտա Գրիգորևնա Լիխոնինայի հետ։


== Պատկերասրահ ==

		
		
		
		


== Հղումներ ==
Брюлловъ, Павелъ Александровичъ // Новый Энциклопедический словарь: В 29 томах. = Новый Энциклопедическій словарь / под общей редакцией почётного академика К. К. Арсеньева. — СПб: Ф. А. Брокгауз (Лейпциг), И. А. Ефрон (Санкт-Петербург), 1912. — Т. 8 «Брачный нарядъ – Бѣлоруссы». — С. 307. — 963 с.
</ref>

}}


== Գրականություն ==
«Брюллов, Павел Александрович»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Աղբյուրներ ==
«Брюллов П. А. в Галерее издательства «Белый Город»» (ռուսերեն)։ Արխիվացված է օրիգինալից 2012-05-11-ին։ Վերցված է 2011-01-02 
«Павел Александрович Брюллов в Энциклопедии живописи и графики Art-каталог» (ռուսերեն)։ Վերցված է 2011-01-02 


== Ծանոթագրություններ ==
Սան Սեբաստիան

Անվան այլ կիրառումների համար տե՛ս՝ Սան Սեբաստիան (այլ կիրառումներ)Սան Սեբաստիան (իսպ.՝ San Sebastián կամ Դոնոստիա (Donostia (Basque: [[Միջազգային հնչյունական այբուբեն|[doˈnos̺tia]]])), քաղաք և մունիցիպալիտետ Իսպանիայում, Բասկերի երկրում։ Գիպուսկոա նահանգի վարչական կենտրոնն է։ Մունիցիպալիտետը գտնվում է Սան Սեբաստիան շրջանում։ Բնակչությունը՝ 186,095 հազար մարդ (2015 թվականի տվյալներով)։ Մետրոպոլիսային ողջ տարածքի վրա 2010 թվականին ապրում էր մոտավորապես 436.500 մարդ։
2016 թվականին, լեհական Վրոցլավ քաղաքի հետ մեկտեղ, հռչակվել է Եվրոպայի մշակութային մայրաքաղաք։


== Պատմություն ==
Բիսկայան ծոցի ափին իսպանական ամենահեղինակավոր ու ամենահարմարավետ առողջարանային քաղաքի համբավ Սան Սեբաստիանը ձեռք է բերել Նապոլեոն Երրորդ կայսեր կնոջ՝ Եվգենյա Մոնտիխոյի շնորհիվ։
17–րդ դարում քաղաքը Իսպանիայի կարևոր նավահանգիստներից էր։


== Մշակույթ և արվեստ ==
1919 թվականին Սան Սեբաստիանում Քրիստոբալ Բալենսիագան բացեց իր առաջին նորաձևության տունը, որը հետագայում դարձավ Իսպանիայի ազգային հարստություններից մեկը։


=== Փառատոններ ===
Ժողովրդական փառատոն–անց է կացվում հունվարի 20–ին
Միջազգային կինոփառատոն– հիմնադրվել է 1953 թվականին,անց է կացվում սեպտեմբերի վերջին. սա ամենակարևոր կինոփառատոնն է Իսպանիայում
Սարսափ ֆիլմերի և ֆանտազիայի փառատոն–Սկսվել է նշվել 1990 թվականից և նշվում է հոկտեմբերի վերջին
Ջազալդա–Միջազգային ջազ փառատոն–Նշվում է 1966 թվականից և շատ կարևոր փառատոն է Եվրոպայում


== Քույր քաղաքներ ==
 Դաիրա, ԱՄԷ
 Մարուգամե, Ճապոնիա
 Պլիմուտ, Մեծ Բրիտանիա
 Ռինո, ԱՄՆ
 Տրենտո, Իտալիա
 Վիսբադեն, Գերմանիա
 Ստեփանակերտ, ԼՂՀ


== Թանգարաններ ==
Սան Տելմո–պատմագեղարվեստական թանգարան
Ծովային թանգարան՝ ակվարիումով


== Կլիմա ==


== Ծանոթագրություններ ==


== Արտաքին հղումներ ==
Պաշտոնական էջ
Tourist information
Biarritz Airport to San Sebastian Travel
Official website of the candidature to European Capital of Culture 2016
Images of San Sebastián in 1909
LG Group

LG Group (կորեերեն՝ LG그룹), Հարավային Կորեայի ֆինանսա-արդյունաբերական չորրորդ խոշորագույն խումբն է (Հարավային Կորեայում այդպիսի խմբերը անվանում են չեբոլներ)։ Հիմնական գործունեությունը ծավալում է էլեկտրոնիկայի, քիմիական արտադրանքի և հեռահաղորդակցման սարքավորման ոլորտում։
Շտաբ-գրասենյակը գտնվում է Սեուլում (Հարավային Կորեա), բացի դրանից ընկերությունը ունի 200 գրասենյակներ ավելին քան 80 երկրներում։
LG կազմավորվել է երկու ընկերություններից՝ Lucky (樂喜 — ուրախ) և Goldstar (金星 — վեներա)։ Որոշվեց նոր ընկերությանը անվանել Lucky-Goldstar, ինչը հետո կրճատվեց և դարձավ LG։ Դրա հիման վրա էլ ստեղծվեց ընկերության կարգախոսը «Life’s Good»։


== Ընդհանուր տեղեկություն ==
Ընկերության գլխավոր տնօրենը Կու Բոն-Մուն(Koo Bon-Moo) է։ Վաճառքի ընդհանուր չափը 2010 թվականին կազմել է 141 տրիլլիոն կորեական վոն (~$ 124.2 մլրդ)։ Աշխատակիցների ընդհանուր թիվը անցնում է 220,000-ը։
Խմբի կազմի մեջ մտնում են 44 կազմակերպություններ։


== Ծանոթագրություններ ==


== Արտաքին հղումներ ==
Ընկերության պաշտոնական կայքը
Տալա (այլ կիրառումներ)

Տալա, կարող է վերաբերել՝

Տալա - գյուղ Կիպրոսի Հանրապետության Պաֆոսի շրջանում։ Տեղակայված է Պափոս քաղաքից 6 կմ դեպի հյուսիս։ Ռուբերտ Գուննիսը իր Կիպրոսի պատմություն գրքում գրել է այս գյուղի մասին։ Գյուղում կան 2 եկեղեցիներ։
Տալա - գետ Ռուսաստանում, հոսում է Կեմերովոյի մարզում։ Գետաբերանը տեղակայված է Կոնդոմա գետի ձախ ափին՝ 89 կմ հեռավորության վրա։ Գետի երկարությունը 15 կմ է։
Տալա - գետ Ռուսաստանում, հոսում է Ալթայի երկրամասում, Ալթայի հանրապետություն։ Գետի ակունքը գտնվում է 152 կմ Նենիա գետի աջ ափից։ Գետի երկարությունը 14 կմ է։
Տալա - գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Օբ գետի աջ ափով՝ 3408 կմ հեռավորության վրա։ Գետի երկարությունը 16 կմ է։
Greatest Hits (ալբոմ, Էնրիկե Իգլեսիաս)

«Greatest Hits», Էնրիկե Իգլեսիասի առաջին անգլալեզու և թվով չորրորդ հավաքածուն, որը թողարկվել է 2008 թվականի նոյեմբերի 11-ին` «Interscope Records» լեյբլում։ Այն պարունակում է 15 հին և 2 նոր երգեր՝ «Away» (դուետ Շոն Գարեթի հետ) և «Takin' Back My Love» (դուետ Սիարայի հետ)։ Եվրոպայում ալբոմից վաճառվել է ավելի քան 1 միլիոն օրինակ։


== Երգացանկ ==

^a վոկալ պրոդյուսեր
^b համապրոդյուսեր


== Հիթ-շքերթներ ==


== Արտաքին հղումներ ==
Enrique Iglesias official site
Enrique Iglesias Greatest Hits: Amazon


== Ծանոթագրություններ ==
Ախլաթ (Ֆաթսայի գավառ)

Անվան այլ կիրառումների համար տե՛ս՝ Ախլաթ (այլ կիրառումներ)Ախլաթ, գյուղ Օսմանյան կայսրությունում, Տրապիզոնի վիլայեթի Ֆաթսայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Կրալովեգրադեցկի երկրամաս

Կրալովեգրադեցկի երկրամաս (չեխ․՝ Královéhradecký kraj), վարչական միավոր Չեխիայի հանրապետությունում, գտնվում է պատմական Բոհեմիա մարզի հյուսիս-արևելքում։ Երկրամասի վարչական կենտրոնը Արևմտապրահյան շրջանն է։


== Աշխարհագրությունը ==
Երկրամասում են Իսպոլինյան լեռները, որտեղ գտնվում է Չեխիայի ամենաբարձր լեռը` Սնեժկան (ծովի մակերևույթից բարձր է 1602 մ), ինչպես նաև այդտեղ է գտնվում Էլբա գետի բերրի դաշտավայրը։
Երկրամասում է գտնվում Իսպոլինյան լեռների ազգային պարկը, ինչպես նաև Adršpašsko-Teplické skály Broumov-ում գտնվող պետական արգելոցը։


== Վարչական բաժանում ==

Երկրամասի տարածքը բաժանված է 5 շրջանների.


== Բնակչությունը ==
Բնակչության թվով (547 916 բնակիչ) երկրամասը Չեխիայում զբաղեցնում է 10-րդ տեղը (2011)։ Երկրամասում կա 448 բնակավայր, այդ թվում՝ 43 քաղաք։ 500-ից պակաս բնակչություն ունեցող փոքր բնակավայրերը կազմում են ամբողջ բնակավայրերի 65% -ը։ Բնակչության խտությունը կազմում է 115.13 բնակիչ 1 կմ²-ի հաշվով, ինչը մի փոքր ցածր է երկրի միջին մակարդակից։


== Բնակավայրերը ==


=== Քաղաքներ ===


=== Գյուղեր ===
Սադովա


== Տնտեսություն ==
Մարզն ունի զարգացած տեքստիլ արդյունաբերություն, ինչպես նաև գյուղատնտեսություն։ Զբոսաշրջությունը տարածաշրջանում կարևոր տնտեսական գործոն է։


== Ծանոթագրություններ ==


== Արտաքին հղումներ ==
Официальный сайт администрации края
Սիրահետում

Սիրահետում, սովորույթ սոցիոլոգիայում, ըստ որի՝ մեկ անձը ուշադրության նշաններ է դրսևորում մեկ այլ անձի նկատմամբ։ Տարբեր մշակույթներում այն ունի տարբեր նորմատիվային կազմակերպվածություն։ Կենսաբանության մեջ ենթադրում է կենդանիների՝ զուգավորմանը նախորդող վարքագիծը։


== Տևողություն ==
Սիրահետման միջին տևողությունը մեծապես տատանվում է ամբողջ աշխարհում։ Բացի այդ, զույգերի միջև ևս կան անհատական ​​տարբերություններ։ Այս երևույթը կարող է բացակայել այն զույգերի պարագայում, որոնք նախքան ամուսնությունը չեն հանդիպում։
Միացյալ Թագավորությունում 3000 նշանված կամ ամուսնացած զույգերի հետազոտությունը ցույց է տվել, որ առաջին հանդիպման և ամուսնության առաջարկի ընդունման միջին տևողությունը կազմել է 2 տարի և 11 ամիս, ընդ որում, կանայք իրենց պատրաստ են զգում ընդունել այդ առաջարկը միջինը 2 տարի և 7 ամիս հետո։ Ինչ վերաբերում է առաջարկի և հարսանիքի միջև տևողությանը, Մեծ Բրիտանիայում անցկացված հարցումը ցույց է տվել միջինը 2 տարի և 3 ամիս։


== Դերեր ==
Սովորաբար սիրահետման մեջ արուն համարվում է ակտիվ, իսկ էգը՝ պասիվ։ Դա պայմանավորված է նրանով, որ արուն մեծ արժեք է ներկայացնում որպես սերունդների զարգացման պատասխանատու։ Ավանդական մարդկային հասարակություններում, որպես կանոն, ակտիվ է տղամարդը, սակայն զարգացած մշակույթով (եվրոպական և հյուսիսամերիկյան) առաջադեմ հասարակություններում կնոջը թույլատրվում է հանդես գալ որպես սիրահետման նախաձեռնող։
Բազմակնության հարաբերություններում տղամարդը սիրահետման ժամանակ շահագրգռված է արագ զուգավորման մեջ, որպեսզի անցնի հաջորդ կնոջը, մինչդեռ կինը փորձում է երկարաձգել սիրահետման ժամանակահատվածը, որպեսզի բազում տարբերակներից ընտրի արժանի տղամարդուն։


== Գործառնություն ==
Սիրահետման հիմնական խնդիրն է օգնել կնոջն ու տղամարդուն ավելի լավ ճանաչել միմյանց և կառուցել վստահելի հարաբերություններ։ Բացի այդ, սիրահետումը ստիպում է նրանց համաձայնեցնել իրենց գործողությունները զուգավորման ժամանակ և արագացնում է կնոջ հորմոնալ զարգացումը։


== Վարքագիծ սիրահետման ժամանակ ==

Ցուցադրական վարքագիծ, արուն ընդգծում է իր առողջությունը, վերարտադրողական ունակությունները և էգի նույն տեսակին պատկանելությունը։
Զուգում (օրինակ՝ մարդկանց շրջանում)
Երգեցողություն (օրինակ՝ միջատների շրջանում)
Պար (օրինակ՝ միջատների և ձկների շրջանում)
Ենթակայություն (էգը պատրաստակամություն է հայտնում կատարել արուի պահանջները)
Կերակրում (արուն կերակրում է էգին, Վիկտոր Դոլնիկը համբույրը համարում է մարդու նման վարքագծի ձև)
Խաղաղացում (էգը ցուցադրում է թուլություն և անպաշտպանություն արուի ագրեսիայից խուսափելու նպատակով)


== Շեղումներ ==
Գենետիկական մուտացիաները սիրահետման ժամանակ կարող են առաջացնել որոշ շեղումներ՝ հանգեցնելով զուգավորման անհնարինության։ Օրինակ՝ միջատների դեպքում խախտվում է արուի երգի կառուցվածքը, կամ այն հասցեագրվում է իր սեռի ներկայացուցչին։


== Ծանոթագրություն ==
Պավլյուչկի (գյուղ, Սումիի շրջան)

Պավլյուչկի (ուկրաիներեն՝ Павлючки), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Պավլյուչկի գյուղում բնակվում էր 20 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վլադիմիր Ներկարարյան (այլ կիրառումներ)

Վլադիմիր Ներկարարյան, կարող է վերաբերել՝

Վլադիմիր Ներկարարյան - հայ խորհրդային պատմաբան
Վլադիմիր Ներկարարյան - հայ խորհրդային տնտեսագետ
Բուլյակբաշևո

Բուլյակբաշևո (ռուս.՝ Булякбашево, բաշկիրերեն՝ Бүләкбаш), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 149 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոնտեկոզարո

Մոնտեկոզարո (իտալերեն՝ Montecosaro), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 5435 մարդ (2008 թվականի տվյալներով), բնակչության խտությունը՝ 248 մարդ/կմ²։ Տարածքը կազմում է 22 կմ²։ Փոստային ինդեքս՝ 62010։ Հեռախոսային կոդ՝ 0733։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0733 864411
Էլ-փոստ։ comune@montecosaro.sinp.net
Պաշտոնական կայք։ http://www.comune.montecosaro.mc.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մեթյու Էվանս

Մեթյու Ռիզ Էվանս (անգլ.՝ Matthew Rhys Evans, նոյեմբերի 8, 1974(1974-11-08) կամ 1974, Քարդիֆ, Ուելս, Միացյալ Թագավորություն), ուելսացի դերասան, որն առավել հայտնի է որպես Քևին Ուոլկեր`«Եղբայրներ և քույրեր» հեռուստասերիալում ունեցած դերակատարմամբ, ինչպես նաև Ֆիլիպ Ջենինգսի դերակատարմամբ` «Ամերիկացիները» հեռուստասերիալներում (2013-2018)։


== Վաղ կյանք ==
Մեթյու Ռիզ Էվանսը ծնվել է Քարդիֆ քաղաքում, որտեղ մեծացել է ավագ քրոջ ՝ Ռեյչել Էվանսի հետ, ով ներկայումս BBC-ի լրագրող է։ Տասնյոթ տարեկանում մասնակցել է դպրոցալան երաժշտական ներկայացման, մարմնավորելով Էլվիս Փրեսլիին, Ռիզը ընդունվել է Լոնդոնի հեղինակավոր դրամատիկական արվեստի թագավորական ակադեմիա։ Շատ չանցած ՝ 1993 թվականին, նրան շնորհել են Պատրիսիա Ռոտերմիրի կրթաթոշակ։


== Կարիերիա ==
1998 թվականի հունվարին նա կարիերայի առաջին գլխավոր դերը խաղացել է «Գրինշտոն» ֆիլմում, որը նկարահանվել է Նոր Զելանդիայում։ Այնուհետև նա հայտնվել է «Տիտուս», «Ի՞նչ է պատահել Հարոլդ Սմիթի հետ», «Իրական Աննա Մարին» ֆիլմերում, որտեղ գլխավոր դերը խաղացել է Ռեյչել Գրիֆիտսը, ում հետ նրանք հետագայում խաղացել են նաև «Եղբայրներ և քույրեր» հեռուստասերիալում։
2000 թվականին Ռիզը նկարահանվել է բրիտանական «Մետրոպոլիս» սերիալում։ Նա քննադատների գովասանքին է արժանացել «Շրջանավարտը» պիեսում խաղալու համար Քեթլին Թըրների հետ։ Նա նկարահանվել է նաև այնպիսի ֆիլմերում, ինչպիսիք են` «Մահվան պահապանները» և «Խաբեբաները»։ 2006 թվականին նա նկարահանվել է Բրիթանի Մերֆիի հետ`«Սեր և այլ աղետներ» անկախ ֆիլմում, իսկ 2008 թվականին` Քիրա Նայթլիի հետ` «Արգելված սեր» ֆիլմում։
2006-2011-ական թվականներին Ռիզը խաղացել է Քևին Ուոլքերի դերը ամերիկյան «Եղբայրներ և քույրեր» հեռուստասերիալում։ Սերիալը նրան բերեց իր կարիերայի ամենամեծ համբավը։
2013 թվականից Ռիզը նկարահանվել է «Ամերիկացիները» հեռուստասերիալում` դերասանուհի Քերի Ռասելի հետ։


== Անձնական կյանք ==
2013 թվականից Ռիզը հարաբերությունների մեջ է դերասանուհի Քերի Ռասելի հետ։ Նրանց որդին` Սեմը ծնվել է 2016 թվականի մայիսին։


== Ծանոթագրություններ ==
Ուղեգնացական ակնարկներ (գիրք)

Ուղեգնացական ակնարկներ (անգլ.՝ Travel notes, ռուս.՝ Путевые очерки), Հայկական ճարտարապետությունն ուսումնասիրող հիմնադրամի կողմից 2010 թվականին հրատարակված «ՀՃՈՒ գիտական ուսումնասիրություններ» շարքի թվով 13-րդ գիրքը (Գիրք ԺԳ)։ Գրքի հեղինակն է Եղիշե Գեղամյանց Հայկունին։ Տպագրվել է եռալեզու տարբերակով՝ հայերեն, անգլերեն և ռուսերեն։
Աշխատությունը ներկայացնում է Արցախի պատմական, վիմագրական, ազգագրական, բանահյուսական, վիճակագրական, կրթական և տնտեսական կացությանը վերաբերող տվյալներ։ Ուշագրավ աշխատությունն առաջին և եզակի անգամ լույս է տեսել 1885 թվականին «Մեղու Հայաստանի» երկօրյա պարբերականում 43 հոդվածներով։ Հեղինակին կենդանության օրոք (1840-1920) չի հաջողվել հոդվածաշարն ի մի բերել առանձին գրքով։ Վերահրատարակման ժամանակ խմբագրության կողմից կատարվել են մասնակի միջամտություններ և որոշ ճշգրտումներ։ Բնագրին կցվել են հեղինակի այցելած վայրերին առնչվող լուսանկարներ, ինչպես նաև անցած երթուղին լուսաբանող քարտեզ։
«Ուղեգնացական ակնարկներ» գիրքը հրատարակվել է Հայկական ճարտարապետությունն ուսումնասիրող հիմնադրամի գիտական խորհրդի երաշխավորությամբ։ Նախահրատարակչական աշխատանքները հովանավորել է Հայաստանի մշակույթի նախարարությունը, իսկ տպագրության հովանավորն է Արցախի Հանրապետության կառավարությանն առընթեր զբոսաշրջության վարչությունը։ Գիրքը նվիրվում է Եղիշե ավագ քահանա Գեղամյանցի (Հայկունի) հիշատակին՝ նրա ծննդյան 166-ամյակի և մահվան 90-րդ տարելիցի կապակցությամբ։


== Ծանոթագրություններ ==
Մարդը լուսնի վրա (ֆիլմ, 1991)

«Մարդը լուսնի վրա» (անգլ.՝ The Man in the Moon), ռոմանտիկ դրամա 1991 թվականի, որի ռեժիսորն է ամերիկացի Ռոբերտ Մալլիգանը։ Այս ֆիլմը եղել է Մալլիգանի վերջին ֆիլմը, և Ուոտերստոնի վերջին բեմադրությունը, նախքան նա անցավ «Օրենք և կարգուկանոն» հեռուստասերիալին, ինչպես նաև եղել է Ռիզ Ուիզերպսունի առաջին ֆիլմը։


== Սյուժե ==
Պատմությունը, կատարվում է 1950-ական թվականներին Լուիզիանա նահանգում, պատմում է տասնչորս տարեկան Դանի անունով մի աղջկա մասին, ով սիրահարվում է իրենից երեք տարով մեծ Կուրտա Ֆոստեր անունով տղային։ Կուրտը նույնպես անտարբեր չէ Դանիի նկատմամբ, նույնիսկ տալիս է նրան իր առաջին համբույրը, նրանց հարաբերությունները սկսում են զարգանալ։ Նա հանդիպում է Դանիի մեծ քրոջ հետ, և նրան ավելի է գրավում Մորին։ Առանց Դանիի իմացության Մորինը և Կուրտը սկսում են հանդիպել, և սիրահարվում են իրար։ Միայն թե Կուրտը մինչև հիմա հոգ է տանում Դանիի մասին, իսկ Մորինը սիրում է իր քրոջը, և չի կարող ստիպել իրեն բացահայտել իրենց հարաբերությունների մասին։


== Դերերում ==


== Ծանոթագրություններ ==


== Արտաքին հղումներ ==
«Մարդը լուսնի վրա»(անգլ.) ֆիլմը Internet Movie Database կայքում
«Մարդը լուսնի վրա»(անգլ.) ֆիլմը allmovie կայքում:
«Մարդը լուսնի վրա»(անգլ.) ֆիլմը Rotten Tomatoes կայքում
Roger Ebert’s four-star review of the film Archived 2012-10-03 at the Wayback Machine.
Էրիկ Էրիկսոն

Էրիկ Հոմբուրգեր Էրիկսոն (անգլ.՝ Erik Homburger Erikson, հունիսի 15, 1902(1902-06-15)[…], Ֆրանկֆուրտ, Վիսբադեն, Հեսսե-Նասաու, Պրուսիայի թագավորություն, Գերմանական կայսրություն - մայիսի 12, 1994(1994-05-12)[…], Հարվիչ, Բարնստեյբլ շրջան, Մասաչուսեթս, ԱՄՆ) եղել է հոգեբան հոգեվերլուծության և հոգեբանության զարգացման բնագավառներում։ Առաջին հերթին հայտնի է իր հոգեսոցիալական զարգացման մասին աշխատությունով, ինչպես նաև որպես նույնականացման ճգնաժամ արտահայտության հեղինակ։


== Կենսագրություն ==
Էրիկսոնի ճակատագիրը յուրօրինակ է։ Նա ծնվել է մոր՝ Կառլ Աբրահամսենի և դանիացի քաղաքացու, որի ազգանվան մասին ստույգ տեղեկություններ չկան, ոչ ամուսնական կապի արդյունքում։ Կառլ Աբրահամսենը հայտնի հրեաների ընտանիքից էր, որի ցեղը գալիս էր Գերմանիայի հյուսիսից։ Նրա հայրը՝ Իոսիֆը, եղել է Կոպենհագենում չրի վաճառական, եղբայրները՝ Էյնար, Նիկոլայ, Մակս և Ակսել զբաղվում էին բարեգործությամբ։ Նրա մայրը՝ Գենրիետտան, մահացել է, երբ Կառլը 15 տարեկան էր։
Քանի որ Կառլան պաշտոնապես ամուսնացած էր Վալդերմար Իսիդոր Սալոմոնսենի հետ, երեխան գրանցվել է որպես Էրիկ Սալոմոնսեն։ Որոշ ժամանակ անց նա սովորեց բուժքուրություն, տեղափոխվեց Կառլսրուե և 1904 թվականին ամուսնացավ մանկաբույժ Թեոդոր Հոմբուրգերի հետ։ 1902 թվականին Էրիկ Սոլոմոսեն դարձավ Էրիկ Հոմբուրգեր, իսկ 1911 թվականին պաշտոնապես որդեգրվեց Թեոդոր Հոմբուրգերի կողմից։


== Ծանոթագրություններ ==
Մուրավեյ (գյուղ, Ստերլիտամակսկի շրջան)

Մուրավեյ (ռուս.՝ Муравей, բաշկիրերեն՝ Муравей), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 218 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռահուլ Բոզե

Ռահուլ Բոզե (հուլիսի 27, 1967(1967-07-27), Կալկաթա, Հնդկաստան), հնդիկ դերասան, սցենարիստ և ռեժիսոր, հասարակական գործիչ, հայտնի է նաև որպես ռեգբի և կրիկետ խաղացող։ Հիմնականում խաղում է հինդի և բենգալերեն ֆիլմերում։


== Կենսագրություն ==
Ծնվել է Ռուպենի և Կումուդ Բոզեի ընտանիքում։ Նրա ավագ քույրը՝ Անուրադան, ամուսնացած է Մումբայում հիմնված Mid-Day Multimedia Ltd. լրատվամիջոցների հոլդինգի սեփականատեր Թարիկ Անսարիի հետ։ Նա իր մանկությունն անցկացրել է Կալկաթայում, ապա ընտանիքը տեղափոխվել է Մումբայ։ Այս քաղաքում նա հասարակության առջև առաջին անգամ հայտնվել է՝ խաղալով «Թոմ, Պայպերի որդին» ներկայացման մեջ։ Այն ժամանակ նա վեց տարեկան էր։
Մայրը՝ Ռահուլային, երեխայի մեջ հետաքրքրություն էր սերմանում բռնցքամարտի նկատմամբ, և նա մանկուց հետաքրքրված էր ռեգբիով։ Ներկայումս Բոզեն ռեգբիի ազգային «Orange India Rugby Teams» թիմի անդամ է։ Քոլեջում սովորելիս, բացի բռնցքամարտից և ռեգբիից, նա շատ է սիրել դերասանությունը։
«English, August» ֆիլմում հաջող նկարահանումներից հետո նա լավ վարձատրվող աշխատանք է ստացել՝ Rediffusion-ի գովազդային հոլովակների սցենարիստ, միաժամանակ նկարահանվել է նաև ֆիլմերում։
Ռահուլ Բոզեն հայտնի է իր մեծածավալ բարեգործական աշխատանքներով, ինչպես նաև տարբեր համոզմունքներով։ Օրինակ՝ նա երբեք չի խաղում այնպիսի ֆիլմում, որի սյուժեն նման է իրա նկարահանված ֆիլմերին, և երբեք չի նկարահանվում «բացառապես կոմերցիոն» կինոնկարներում։ Նա հեռու է մնում Բոլիվուդից և Հնդկաստանում համարվում է արտ հաուս ոճի ռեժիսոր։
2005 թվականի մայիսին Ժնևում տեղի է ունեցել նրա նկարների ցուցադրումը։


== Ծանոթագրություններ ==


== Արտաքին հղումներ ==
Ռահուլ Բոզե Internet Movie Database կայքում
Rahul Bose environmental blog
Beauty Never Lies

«Beauty Never Lies» (անգլերենից թարգմանած նշանակում է «Գեղեցկությունը (կամ՝ սիրունը) երբեք չի ստում», հայտնի է նաև սերբերեն վերնագրով՝ « Цео свет је мој » (o je sCevet moj)), սերբ երգչուհի Բոյանա Ստամենովի երգը, որը ներկայացվել է Եվրատեսիլ 2015 երգի մրցույթում։


== Տեղեկատվություն երգի մասին ==
Երգչուհի Բոյանա Ստամենովը մասնակցել է «Սերբական տաղանդներ» մրցույթին, որտեղ էլ ճանաչվել է հաղթող։ Նրա այս հաղթանակը շատ բաներ է փոխում իր կյանքի մեջ։ Նա որոշում է մասնակցել Եվրատեսիլ երգի մրցույթի նախընտրական փուլին և նրան հաջողվում է հաղթել։ Նա կատարում է «Beauty Never Lies» երգը, որտեղ ասվում է վերջ ինքնահավանության։ Նրա երգի մեջ նաև նշվում է բարդություններից ազատվելու մասին։


== Դիրքը չարթերում ==


== Ծանոթագրություններ ==
Պլոագե

Պլոագե (իտալերեն՝ Ploaghe) կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 4816 մարդ, բնակչության խտությունը կազմում է 50,13 մարդ/կմ²։ Զբաղեցնում է 96,08 կմ² տարածք, փոստային ինդեքս՝ 7017, հեռախոսային կոդ՝ 079:


== Արտաքին հղումներ ==
La scheda del comune nel portale Comunas della Regione Sardegna
Raccontando Ploaghe
Շուվալովի-Գոլիցինների քաղաքային դաստակերտ

Շուվալովի-Գոլիցինների քաղաքային դաստակերտ (ռուս.՝ Городская усадьба Шувалова-Голицыных), շենք-տեսարժանիք Մոսկվայում (Ռուսաստան)։


== Աշխարհագրական դիրք ==
Շուվալովի-Գոլիցինների քաղաքային դաստակերտը գտնվում է հետևյալ հասցեով՝ Մոսկվա, Կենտրոնական վարչական շրջան, Պոկրովկա փողոց, տուն 38, շինություն 5։ Շրջանը՝ Բասմանյան։


== Պատմություն ==
1780 թվականին պետական գործիչ, գեներալ-ադյուտանտ, Մոսկվայի համալսարանի և Գեղարվեստների ակադեմիայի հիմնադիր Իվան Իվանովիչ Շուվալովի նախաձեռնությամբ հիմնվել է քաղաքային դաստակերտի հիմնական շենքը։ Շուվալովը եղել է կայսրուհի Ելիզավետա Պետրովնայի արքունիքի ֆավորիտը։ Եկատերինա II-ի գահ բարձրանալուց հետո նա լքել է տարածքը։ 1780-ական թվականներին վերադարձել է և սկսել ապրել Մոսկվայում։ Ավելի ուշ Իվան Շուվալովը գնել է տնատիրությունը և շենքի հատակագիծը ստեղծած ճարտարապետի նախագծով կառուցել հիմնական շենքը։ Սակայն Իվան Շուվալովը չի բնակվել դաստակերտում։ Շինարարության ավարտից հետո նա վերադարձել է Սանկտ Պետերբուրգ՝ ավագ սենեկապետի պաշտոնում և մահացել 1797 թվականին։ Վերջում կալվածքը թողել է ՄՊՀ-ի հոգաբարձու Ֆեոդոր Նիկոլաևիչ Գոլիցինին, որը առաջին տիրոջ քրոջ որդին էր։ Մինչև 1917 թվականը տարածքի սեփականատեր հանդիսացած ընտանիքն անվանել են «Գոլիցիններ Պոկրովկայից»։
1812 թվականին դաստակերտը չի տուժել հրդեհից, այստեղ բնակվել է Նապոլեոնի մարշալներից մեկը։ 1880 թվականին կողաշենքերը վարձակալության են տրվել «Զինգեր» կարի մեքենաներ արտադրող ամերիկյան ընկերությանը, որն այստեղ տեղակայել է իր գրասենյակները։ 1887 թվականին Գոլիցինները վերակառուցել են տան առաջին հարկը խանութների համար, իսկ երկրորդը հատկացրել են Լ. Ն. Վալիցկայայի վարժարանին։ 1914 թվականին ճարտարապետ Ֆ. Լ. Կոնտրիմայի նախագծով կողաշենքերից մեկը դարձել է եկամտաբեր տուն։ 1917 թվականին Գոլիցիններին զրկել են իրենց դաստակերտից։


== Ճարտարապետություն ==

Նախնական ճարտարապետն անհայտ է, ըստ որոշ տեղեկությունների՝ իտալացի է։ Կառուցված է վաղ կլասիցիզմի ոճով։ Փողոցի կողմից սա երկհարկանի առանձնատուն է, իսկ կենտրոնում՝ ռոտոնդա։ Բակի կողմից նայելիս դա վերին կիսահարկերով և կիսահարկերով համադրված քառահարկ առանձնատուն է։ Բակային տարածությունում տեղակայված են եղել շտեմարանը, ախոռները, լայնարձակ պարտեզը, մարագները և երեք քարե կողաշենքերը։ Շենքի ներսում վեր էր խոյանում շքասանդուղքը, որը տանում էր դեպի սրահաշար, որում գտնվում էին քանդակագործության և նկարչության վարպետների աշխատանքները, այդ թվում՝ Պետրոս I-ի, Ելիզավետա Պետրովնայի, Եկատերինա II-ի դիմանկարները։


== Հայտնի մարդիկ ==
Գլխավոր տանը ծնվել և ապրել է իշխան Վլադիմիր Միխայլովիչ Գոլիցինը, որը հետագայում դարձել է Մոսկվայի քաղաքացիական նահանգապետ և քաղաքագլուխ։ Նաև այստեղ ապրել է Սերգեյ Միխայլովիչ Գոլիցինը, որը հայտնի է դարձել «Ողջ մնացածի նոթեր» ստեղծագործությամբ։


== Գնահատականներ ==
Շուվալովի-Գոլիցինների քաղաքային դաստակերտն ընդգրկված է անվանի ճարտարապետ Մատվեյ Կազակովի մասնավոր շինությունների ալբոմում։


== Ծանոթագրություններ ==
Ֆյոդորովկա (գյուղ, Բելեբեևսկի շրջան)

Անվան այլ կիրառումների համար տե՛ս՝ ՖյոդորովկաՖյոդորովկա (ռուս.՝ Фёдоровка, բաշկիրերեն՝ Фёдоровка), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյոյսու Գյոզալ (այլ կիրառումներ)

Գյոյսու Գյոզալ, կարող է վերաբերել՝

Գյոյսու Գյոզալ - լեռ Հայկական լեռնաշխարհում, Փոքր Կովկաս լեռնահամակարգում, Զանգեզուրի լեռների հարավային հատվածում
Գյոյսու Գյոզալ - լեռ Հայկական լեռնաշխարհում, Զանգեզուրի լեռների հյուսիսային հատվածում
Կոլեկտիվ մեթոդներ

Կոլեկտիվ մեթոդներ, հիմնված են կոլեկտիվ դաշտերի օգտագործման սկզբունքի վրա, ըստ որի՝ լիցքավորված մասնիկն իր արագացման համար անհրաժեշտ էներգիան ստանում է այլ մասնիկների էլեկտրամագնիսական դաշտի, պլազմայի կամ էլեկտրամագնիսական ճառագայթման հետ փոխազդելիս։ Դրանց զարգացման գործում էական դեր խաղացին սովետական ֆիզիկոսներ Վ. Ի. Վեքսլերի, Գ. Ի. Բուդկերի և Ցա. Վ. Ֆայնբերգի առաջարկությունները։ Ի տարբերություն արագացման «դասական» մեթոդների, երբ արագացնող դաշտերն ստեղծվում են արտաքին տեղակայանքներով, կոլեկտիվ մեթոդները հնարավորություն են տալիս ստանալ ավելի ուժեղ դաշտեր և բարձրացնել արագացման արդյունավետությունը՝ այն միջին էներգիան, որ էլեկտրական դաշտը հաղորդում է մասնիկին՝ արագացման սարքի միավոր երկարության վրա։ Առավել մշակված մեթոդներն արագացման համար օգտագործում են լիցքի խտությունը։ Այսպես, էլեկտրոնային փնջերով իոնների արագացման պարզեցված սխեման հետևյալն է. մեծ խտության էլեկտրոնային փունջը, ընկնելով գազով լցված մետաղե խողովակի մեջ, ստեղծում է ուժեղ էլեկտրական դաշտ, արգելակվում այդ դաշտում և կորցնում արագությունը։ Առաջանում է էլեկտրոնների առավելագույն խտության տիրույթ։ Այդ տիրույթն ընկած դրական իոնները պահվում են էլեկտրոններով և դրանց հետ շարժվում խողովակի երկայնքով։ Ընդ որում, իրենց զանգվածի շնորհիվ իոնները ձեռք են բերում ավելի մեծ էներգիա, քան էլեկտրոնները։ Այս մեթոդի դեպքում արագացման արդյունավետությունը հասնում է 100 Մէվ/մ-ի։ Մյուս եղանակը իոնների արագացումն է էլեկտրոնային օղակներով, որի դեպքում ստեղծվում է էլեկտրոնային կայուն թանձրուկ, և վերջինիս մեջ ներմուծվում են դրական իոններ։ Երբ արտաքին դաշտն արագացնում է թանձրուկը, արագացում են ստանում նաև իոնները։ Այս մեթոդի ֆիզիկական սկզբունքները մշակվել են Դուբնայի միջուկային հետազոտությունների միացյալ ինստիտուտում։ Աշխարհի շատ երկրներում աշխատանքներ են տարվում կոլեկտիվ մեթոդներով մի քանի հարյուր Մէվ/մ արդյունավետության հասնելու հնարավորությունների ուսումնասիրման ուղղությամբ։ Կան բազմաթիվ առաջարկություններ և տեսական մշակումներ էլեկտրամագնիսական դաշտերը և տարբեր անկայունությունների դեպքում առաջացող դաշտերը փնջերով գրգռվող պլազմայում կամ տարբեր գոյացումներում օգտագործելու վերաբերյալ։ Դրանցից են էլեկտրոնային ավտոարագացումը, չերենկովյան ճառագայթման ինվերսիան, արագացումը էլեկտրամագնիսական ճառագայթման ճնշմամբ և այլն։
Երևանի ֆիզիկայի ինստիտուտում առաջարկվել և մշակվում է միջավայրում էլեկտրոնների լազերային արագացման մեթոդը։ Տեսական հետազոտությունները ցույց են տալիս, որ այդ մեթոդով հնարավոր է արագացման արդյունավետությունը հասցնել մինչև 1000 Մէվ/սմ-ի։
Սոֆյա Կովալևսկայա (ֆիլմ)

«Սոֆյա Կովալևսկայա» (ռուս.՝ «Софья Ковалевская»), խորհրդային հեռուստաֆիլմ (երեք սերիա), որը նկարահանվել է  ռուս մաթեմատիկոս Սոֆյա Կովալևսկայայի (1850-1891) կենսագրության հիման վրա։


== Սյուժե ==
Ֆիլմը պատմում է Պետերբուրգի գիտությունների ակադեմիան ներկայացնող թղթակից անդամ դարձած առաջին կնոջ, ինչպես նաև աշխարհում մաթեմատիկայի առաջին կին պրոֆեսորի մասին։ Պատմությունը հիմնված է Սոֆյա և Վլադիմիր Կովալևսկիների դստեր՝ Սոֆյայի (ընտանեկան շրջանում` Ֆուֆա) հիշողությունների վրա։ Հենց նա է մոր մահից տարիներ անց փորձում հասկանալ նրա իրական էությունը։ Փորձում է հասկանալ, թե ինչիսին էր Սոֆյա Կովալևսկայան ոչ միայն որպես մաթեմատիկոս և հասարակական գործիչ, այլև որպես անհատ, որի կյանքը լի էր բոլոր տեսակի իրադարձություններով և դժվարություններով։


== Դերերում ==
Ելենա Սաֆոնովա – Սոֆյա Կովալևսկայա
Վլադիմիր Լետենկով – Վլադիմիր Կովալևսկի
Արիստարխ Լիվանով – Մաքսիմ Կովալևսկի
Նատալյա Սայկո – Յուլյա Լերմոնտովա
Ալգիմանտաս Մասյուլիս – Կառլ Վեյերշտրաս
Ելենա Սոլովեյ – Աննա Կորվին-Կրուկովսկայա (Ժակլար)
Ալեքսանդր Ֆիլիպենկո – Ֆեոդոր Միխայլովիչ Դոստոևսկի
Պյոտր Շելոխոնով – ակադեմիկոս Իվան Սեչենով
Ելենա Արժանիկ – Ֆուֆա, Կովալևսկիների դուստրը
Իվար Կալնինշ – Վիկտոր Ժակլար
Լեմբիտ Ուլֆսակ – Լեֆլեր
Նիկոլայ Լավրով – Լիխաչյով
Յուրի Սոլոմին – Մեծ իշխան
Վայվա Մայնելիտե – Շառլոտ Լեֆլեր
Ստանիսլավ Լանդգրաֆ – Ժանսեն
Նիկոլայ Կրյուկով – գեներալ Կորվին-Կրուկովսկին, Սոֆյայի հայրը
Ալլա Մեշչերյակովա – Մարիա Բոկովա-Սեչենովա


== Նկարահանող խումբ ==
Սցենարի հեղինակներ՝ Դմիտրի Վասիլիու, Բորիս Դոբրոդեև
Ռեժիսոր` Այան Շախմալիևա
Բեմադրող օպերատոր՝ Սերգեյ Յուրիզդիցկի
Բեմադրող նկարիչ՝ Գեորգի Կրոպաչյով
Կոմպոզիտոր` Իսահակ Շվարց


== Քննադատություն ==

— Ալեքսանդր Շպագին, «Հայրենական կինոյի նորագույն պատմությունը։ 1986–2000»


== Ծանոթագրություններ ==


== Գրականություն ==
Новейшая история отечественного кино, 1986—2000 / Любовь Аркус и др. — Кино и контекст. — СПб.: Сеанс, 2004. — Т. VI. — 882 с. — ISBN 5-901586-06-9
Սապոն է Ֆեշեր

Սապոն է Ֆեշեր (ֆր.՝ Sapogne-et-Feuchères), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 502 մարդ, բնակչության խտությունը` 46.87 մարդ/կմ²։ Բնակավայրը զբաղեցնում է 10.71 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ հյուսիս-արևելք, Շալոն ան Շամպայն քաղաքից 85 կմ հյուսիս, Շառլվիլ Մեզիեր քաղաքից 14 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 327 աշխատունակ (15-64 տարեկան) բնակիչ, որոնցից ակտիվ էին 241-ը, իսկ ոչ ակտիվները` 86։ Ակտիվության ցուցանիշը կազմում է 73,7 %։ 241 աշխատունակ մարդկանցից աշխատել է 222 անձ (123 տղամարդ և 99 կին)։ Գործազուրկ են եղել 19 անձ (7 տղամարդ և 12 կին)։ 86 անաշխատունակներից 18-ը եղել են աշակերտներ կամ ուսանողներ, 36-ը` թոշակառուներ, իսկ 32-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==